Fel a Netre, öregem!

10 fordulóból álló játékos fejtörő

2023. május

Petőfi200 - Petőfi emlékév 2023-ban

Tudta ezeket Petőfi Sándorról?
30 érdekesség a költőről

**1.**

Melyik verse jelent meg először nyomtatásban?

Pesten személyesen is felkereste Vörösmarty Mihályt és Bajza Józsefet, hogy őszinte véleményüket kérje költeményeiről. Milyen néven mutatkozott be nekik?

1844. október 12-én, a Szökött katona című népszínműben lépett fel utoljára színházban. Szerepe szerint ezt kellett volna mondania: „Julcsa kisasszony a menyasszony?” Ehelyett mit mondott a költő?

**2.**

Hány nap alatt írta meg a János vitéz című művét?

Petőfi nagyon szerelmes volt Szendrey Júliába, azonban udvarlása alatt véletlenül mégis majdnem elvett egy debreceni színésznőt. Ki volt Ő, és ki akadályozta meg ezt?

A seregben Bem József a fiaként szerette Petőfit, de Klapka György és Petőfi viszonya nem volt felhőtlen. Mivel büntette meg őt egy alkalommal a tábornok?

**3.**

Mennyi verset írt a költő megközelítőleg, és ebből mennyi maradt fenn az utókor számára?

Petőfi szerette a feltűnést: Abban a korban, amikor a férfiak frakkot és kalapot hordtak Ő milyen öltözékhez ragaszkodott?

Petőfi Sándor jobb- vagy balkezes volt? Mitől volt ez különleges?

**4.**

A költő jól vívott és remek evezős is volt. Kit mentett ki a Dunából a lélekjelenlétével?

Mikor vette fel a Petőfi Sándor nevet?

Mi köze van Szendrey Júliának Hans Christian Andersen meséihez?

**5.**

Már életében megzenésítették verseit. Kik voltak, akiket megihletett?

Feleségével 1847-ben Budapestre költözött a Dohány utcába. Ki volt a híres albérlője?

A költő özvegye újra férjhez ment. Mikor és kihez?

**6.**

Ki volt a költő egyetlen gyermekének a keresztapja?

A pápai kollégiumban, az önképzőkörben együtt alkotott a ma már csak Mórként emlegetett Jókai Móricz, Orlai Petrich Soma és Petőfi Sándor. Ki mi szeretett volna lenni akkor, és ki mi lett valójában?

Kínában két szobrot is állítottak a tiszteletére. Mely városokban és mikor?

**7.**

Anekdoták Petőfi Sándorról

1841-ben Sümegen tartózkodott szerencsét próbálva a színészettel. Mi történt itt?

Egy éjszaka tolvajokat vett észre szobájában, amint keresik a pénzes tarsolyát. Költőnk nevetve így szólt hozzájuk:

Bem apó egy fekete szőrű, lusta, vén paripát ajándékozott a költőnek Nagyszebenben. Milyen „csoda” történt vele?

**8.**

Petőfi és gróf Teleki Sándor találkozásáról is fennmaradt egy történet. Erre lennék kíváncsi.

Petőfi és diáktársai nagyon nem szerették a filozófiatanárukat. Egyik alkalommal hogyan tréfálták meg őt?

**9.**

Petőfi és a gasztronómia. A költő nem volt egy „hashős”, de néhány versében, illetve fennmaradt írásokban kifejezi véleményét az ételekről.

Petőfi kákabélű volt – mondja a költőről Egressy Ákos…..hogyan folytatódik a történet?

Az egyetlen étel, amelyről bevallja, hogy kedveli, az ….. folytassa a gondolatot, melyet Füzesabonyban 1847. május 13-án írt.

**10.**

Magyar emlékek a világban Petőfi Sándorról. A megadott évszámok mellé írja oda, hogy melyik városban avattak szobrot Petőfi Sándorról!

1973.

1973.

1986.

2009.

2012.

2013.

2013.

Hány Petőfi szobor található Zalaegerszegen?

2023. június 4-én kerül bemutatásra Petőfi Sándor életéről Zs. Vincze Zsuzsa-Zsuráfszky Zoltán által írt darab. A címére, a helyszínre és az előadókra vagyok kíváncsi.